**Să nu-mi spui adio**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu-mi spui adio

Tu ai plecat pe drumul tău,

Cu lacrimi între gene,

Și am știut că va fi rău

Fără sângele din vene.

Eram convins că te rănesc,

Iar eu voi fi perdantul,

Dar nu mai pot să te iubesc

Când te gândești la altul.

Și nu odată s-a-ntâmplat

Să fii pierdută-n gânduri

Știam atunci sau am aflat...

Citisem printre rânduri;

Că vin vremuri mai urâte,

Că pierdem din iubire,

Și-ntre vise mohorâte

Pândește-o despărțire.

Aș vrea să ai ce ți-ai dorit,

Visul împlinit cu brio,

Iubirea omului sortit,

Dar să nu-mi spui Adio!

Autor: Gabriel Stănciulescu